CELEX: 62019TN0016
Language: da
Date: 2019-01-10 00:00:00
Title: Sag T-16/19: Sag anlagt den 10. januar 2019 — Activos e Inversiones Monterroso mod SRB

25.2.2019   
            
            
               DA
            
            
               Den Europæiske Unions Tidende
            
            
               C 72/45
            
         
      Sag anlagt den 10. januar 2019 — Activos e Inversiones Monterroso mod SRB
      (Sag T-16/19)
      (2019/C 72/58)
      Processprog: spansk
      
         Parter
      
      
         Sagsøger: Activos e Inversiones Monterroso, SL (Pantoja, Spanien) (ved advokat S. Rodríguez Bajón)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      Sagsøgeren har nedlagt påstand om, at Retten fastslår, at der er anlagt et annullationssøgsmål mod afgørelsen vedtaget af Den Fælles Afviklingsinstans den 31. oktober 2018 inden for rammerne af den foreliggende sag (ARES (2017) 6199530), og at Retten, efter at have fulgt de fornødne retslige procedurer, afsiger dom om annullation af afgørelsen af 31. oktober 2018 og tager sagsøgerens påstand til følge, idet der meddeles aktindsigt i samtlige dokumenter, som er indeholdt i den omhandlede administrative sagsmappe.
      
         Søgsmålsgrunde og væsentligste argumenter
      
      Til støtte for sit søgsmål har sagsøgeren gjort gældende, at artikel 41 i Den Europæiske Unions charter og artikel 4 i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1) er blevet tilsidesat.
      
                  —
               
               
                  Sagsøgeren har herved anført, at beskyttelse af offentlighedens interesse med hensyn til Unionens eller en medlemsstats monetære eller økonomiske politik, beskyttelse af en fysisk eller juridisk persons forretningsmæssige interesser, beskyttelse af privatlivets fred og den enkeltes integritet, beskyttelse af formålet med undersøgelser eller mod indsigelser fra den, som oplysningerne hidrører fra, ikke er undtagelser, som kan finde anvendelse i det foreliggende tilfælde og begrunde afslag på aktindsigt.
               
            
         (1)  EFT 2001, L 145, s. 43.